मास्टर मदन
मास्टर मदन ( गुरुमुखी:ਮਾਸਟਰ ਮਦਨ; 28 दिसंबर 1927 - 5 जून 1942) स्वतंत्रता-पूर्व युग के भारतीय ग़ज़ल और गीत गायक थे। उन्होंने अपने जीवन के दौरान केवल आठ गाने रिकॉर्ड किए जो अब आम तौर पर उपलब्ध हैं। उनका जन्म 28 दिसंबर 1927 को पंजाब के जालंधर जिले (अब नवांशहर) के एक गाँव खान खाना में हुआ था। यह गाँव अकबर के प्रतिष्ठित दरबारी अब्दुल रहीम खान-ए-खाना द्वारा बसाया गया था, जो एक विपुल लेखक थे। मदन की 5 जून 1942 को शिमला में मृत्यु हो गई।